Diari Oficial de la Generalitat Valenciana


Sumari del DOGV 6572, del 25-07-2011 (2011/7754)

Notificació de la sentència dictada en el judici ordinari número 532/2010.
--------------------------------------------------------------------------

### Dades del document

Número de DOGV
:   6572

Data del DOGV
:   25-07-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/7754


Organisme emissor
:   Juzgado de Primera Instància Número 4 de Dénia

Tipus de document
:   Edicte

Notificació de la sentència dictada en el judici ordinari número 532/2010. [2011/7754]  
Judici ordinari 000532/2010  
De: Siegfried Willy Grüber.  
Procurador: Antonio María Barona Oliver.  
Contra: Promociones y Construcciones Coma de los Frailes, SL, Heiko Putz i Gertraud Putz.  
En aquest procediment ordinari seguit a instàncies de Siegfried Willy Grüber contra Promociones y Construcciones Coma de los Frailes, SL, Heiko Putz i Gertraud Putz, que, literalment, és com segueix:  
  
«Sentència número 132  
Dénia, 6 de maig de 2011.  
Ana Mª Verdejo López, magistrada jutgessa del Jutjat de Primera Instància número 4 d'aquesta ciutat i partit he vist aquestes actuacions de judici ordinari seguides davant d'aquest Jutjat assenyalades amb el número 532/2010 a instàncies de Siegfried Willy Gruber representada pel procurador Antonio María Barona i assistida pel lletrat Álvaro Mendoza Sánchez contra Promociones y Construcciones Coma de los Frailes, SL, Heiko Putz i Gertraud Putz declarats en rebel·lia processal.  
  
Antecedents de fet  
Primer. El procurador dels tribunals Antonio Mª Barona Oliver en la representació que va acreditar en les actuacions va presentar demanda de judici ordinari contra l'entitat Promociones y Construcciones Coma de los Frailes, SL, Heiko Putz i Gertraud Putz en la qual va al·legar els fets i fonaments de dret que va estimar oportuns i va demanar que es dictara sentència per la qual es condemnara: Primer. Es condemne la mercantil Promociones y Construcciones Coma de los Frailes, SL, a abonar a l'actor la quantitat de dos-cents cinquanta-nou mil sis-cents cinquanta-quatre euros amb trenta-sis cèntims a més a més de l'interés legal que corresponga des de la data de la citació sobre la quantitat i les costes del procediment. Segon. Subsidiàriament es condemne al codemandat Heiko Putz a abonar a la part actora la quantitat de dos-cents cinquanta-nou mil sis-cents cinquanta-quatre euros amb trenta-sis cèntims a més a més de l'interés legal que corresponga des de la data de citació sobre la quantitat esmentada i les costes d'aquest procediment. Tercer. Que subsidiàriament es condemne la codemandada Gertraud Putz a abonar a la part actora la quantitat de dos-cents cinquanta-nou mil sis-cents quatre euros amb trenta-tres cèntims a més a més de l'interés legal que corresponga des de la data de la citació sobre la quantitat esmentada i les costes del procediment.  
Segon. Una vegada admesa a tràmit la demanda, per interlocutòria de 15 d'abril de 2010, se'n va traslladar a la part demandada i la van citar perquè si ho estimava oportú contestara en el termini de 20 dies.  
  
Mitjançant la provisió de 29 de novembre de 2010 es declara en rebel·lia processal la part demandada i s'assenyala l'audiència prèvia el dia 24 de febrer de 2011 a les 10.45 hores.  
Tercer. En el dia assenyalat, i en aquest acte, compareixen la part demandant i no la demandada, i se sol·licita la recepció del plet a prova i admesa aquesta s'assenyala per a la celebració de la vista el dia 5 de maig de 2011 a les 10.00 hores.  
En aquest dia es va practicar la prova declarada procedent i després de realitzar la part compareguda conclusions van quedar les actuacions vistes per a sentència.  
Quart. En la tramitació d'aquest procediment s'han observat en allò essencial les prescripcions legals.  
Fonaments jurídics  
Primer. Exercita la part actora acció de reclamació d'una quantitat d'acord amb els següents arguments fàctics:  
La part actora afirma que el dia 17 de maig de 2000 va subscriure contracte de compravenda de participacions socials i reconeixement de deute amb l'entitat demandada pel qual el demandant s'obliga a transmetre 400 participacions socials de la mercantil a Gertraud Putz adquirint la totalitat de les participacions socials i conferint a la societat el caràcter d'unipersonalitat. En aquest la demandada reconeixia que devia al seu representat la quantitat de 159.788.196 pessetes (620.855,15 euros). La mercantil ha efectuat diversos pagaments per un import total de 361.200,82 euros i queda pendent de pagament la quantitat de 259.654,33. La clàusula cinquena del contracte estableix la garantia del contracte pels codemandats.  
La part demandada fou declarada en rebel·lia processal.  
Segon. L'article 496.2 de la Llei d'Enjudiciament Civil estableix que la declaració de rebel·lia no serà considerada com a assentiment ni com a admissió dels fets de la demanda, tret dels casos en què la llei expressament dispose el contrari.  
En vista de la documental aportada (i no impugnada) en relació amb la facultat conferida per l'article 304 de la Llei d'Enjudiciament Civil es constata que, efectivament en data 17 de maig de 2000 el demandant va transmetre per títol de compravenda las participacions socials de l'entitat demandada a Gertraud Putz.  
Així mateix es constata que, malgrat que l'adquirent fou aquesta i per tant la propietària de les accions, es disposa (com a administradora) que fóra la societat qui responguera del pagament d'aquestes. S'ha informat de l'acció exercitada, ja que no existeix impugnació dels documents, ni coneixement de possibles tercers perjudicats, conforme a l'article 1255 del Codi Civil s'ha d'admetre aquest pacte i per tant reconéixer l'existència del deute en la quantia reclamada ja que no consta en el procediment altres pagaments diferents dels al·legats per l'actora.  
Pel que fa a la responsabilitat subsidiària dels codemandats es deriva de l'estipulació cinquena del contracte esmentat. Per tant i d'acord amb l'article 1822 del Codi Civil, i en no haver-se pactat una altra cosa, respondran de forma subsidiària i conforme a l'article 1837 del Codi Civil en no haver-se pactat la solidaritat entre aquests tot i això ser normes de caràcter imperatiu. Per tant respondran amb caràcter mancomunat i com no existeix un altre pacte, a mitges.  
Quart. L'article 1108 estableix que si l' obligació consistira en el pagament d'una quantitat de diners i el deutor incorre en mora la indemnització de danys i perjudicis, sense haver pacte en contrari, consistirà en l'interés convingut i a falta d'aquest l'interés legal i conforme a l'article 1100 del Codi Civil.  
S'imposarà l'interés legal des de la interpel·lació judicial.  
Cinqué. D'acord amb l'article 394 en els processos declaratius les costes de la primera instància s'imposaran a la part que haja vist rebutjades totes les seues pretensions.  
Procedeix la imposició de costes a la demandada en estimar-se la demanda en allò essencial.  
Vistos els preceptes legals assenyalats i altres de pertinent aplicació.  
Dispositiva  
Estime la demanda formulada per Siegfried Willy Grüber representada pel procurador Antonio María Barona Oliver contra Promociones y Construcciones Coma de los Frailes, SL, Heiko Putz i Gertraud Putz declarats en rebel·lia processal i en conseqüència condemne l'entitat Promociones y Construcciones Coma de los Frailes, SL, que abone a l'actor la quantitat de dos-cents cinquanta-nou mil sis-cents cinquanta-quatre euros amb trenta-tres cèntims (259.654,33 euros) més l'interés legal de l'esmentada quantitat des de la interpel·lació judicial. Subsidiàriament condemne Heiko Putz i Gertraud Putz com a fiadors a satisfer de forma mancomunada a l'actor la quantitat de dos-cents cinquanta-nou mil sis-cents cinquanta-quatre euros con trenta-tres cèntims (259.654,33 euros) més l'interés legal de l'esmentada quantitat des de la interpel·lació judicial. Tot això amb condemna expressa a costes als demandats.  
Aquesta sentència pot ser recorreguda en segona instància davant de l'Audiència Provincial d'Alacant mitjançant la interposició de recurs d'apel·lació.  
Aquesta és la meua sentència, de la qual es portarà testimoniança a les actuacions que l'han motivada, ho pronuncie, mane i firme.  
Publicació. La magistrada jutgessa, Ana Mª Verdejo López ha vist, llegit i publicat la sentència anterior, qui la va dictar, mentre celebrava audiència pública, en el dia de la seua data. En done fe».  
I atés que la demandada esmentada, Promociones y Construcciones Coma de los Frailes, SL, Heiko Putz i Gertraud Putz, es troba en parador desconegut, s'expedeix aquest edicte a fi que valga de notificació de forma deguda.  
  
Dénia, 9 de maig de 2011.- El secretari judicial: José Luís Ramos Cejudo.